IVLระดมทุน2.5พันล้านคุยกำไรแจ๋ว
IVL เดินหน้าขายหุ้นกู้ 2,500 ล้านบาท ยันรายได้ปีนี้ยังโตกว่าเท่าตัวจากปีก่อน ผลประกอบการครึ่งปีหลังวิ่งฉิว
7 ต.ค. 2554

IVL เดินหน้าขายหุ้นกู้ 2,500 ล้านบาท ยันรายได้ปีนี้ยังโตกว่าเท่าตัวจากปีก่อน ผลประกอบการครึ่งปีหลังวิ่งฉิว
แหล่งข่าวจากบริษัท อินโดรามา เวนเจอร์ส (IVL) เปิดเผยว่า บริษัทคาดว่าจะสามารถเสนอขายออกหุ้นกู้จำนวน 2,500 ล้านบาท ภายในเดือน ต.ค.นี้ โดยในวันที่ 67 ต.ค.นี้ จะทำการสำรวจความต้องการซื้อ (บุ๊กบิลด์) เพื่อนำเงินไปรีไฟแนนซ์บางส่วน และนำไปใช้ในการขยายกิจการต่อไป
ด้านปัญหาวิกฤตเศรษฐกิจในยุโรปและสหรัฐที่เกิดขึ้นจะไม่ส่งผลกระทบต่อยอดขายของบริษัท และบริษัทยังคงเป้าหมายรายได้ในปี 2554 เติบโต 110% จากปีก่อน ซึ่งเป็นการปรับเพิ่มเป้าหมายเดิมเติบโต 70% เนื่องจากความต้องการทั่วโลกปรับขึ้น 7% ทั้ง PET และ PTA โดยเฉพาะประเทศจีนมีความต้องการสูงขึ้นถึง 1820% ขณะที่อีกด้านหนึ่งปัญหาเศรษฐกิจในหลายประเทศชะลอตัวส่งผลให้โอกาสของบริษัทในการเข้าซื้อกิจการใหม่ทำได้เร็วขึ้น
บริษัทคาดว่าผลการดำเนินงานในไตรมาส 3 ดีกว่าไตรมาส 2 และดีกว่าช่วงเดียวกันปีก่อน รวมทั้งคาดว่าผลประกอบการในไตรมาส 4 ปีนี้ก็จะเพิ่มขึ้น เนื่องจากความต้องการสูงขึ้นและกำลังการผลิตที่เพิ่มขึ้นทั้งจากโรงงานเดิมและการเข้าลงทุนใหม่
ปัจจุบัน นักวิเคราะห์หลักทรัพย์หลายแห่งแนะนำ “ซื้อ” หุ้น IVL หลังจากราคาหุ้นปรับตัวลงต่ำมาก โดยนักวิเคราะห์หลักทรัพย์ธนชาตมองว่าราคาหุ้นลงถูกมาก พี/อี 7.9 เท่า เทียบกับเฉลี่ยของกลุ่ม 9.5 เท่า ล่าสุดวันที่ 6 ต.ค. ราคาหุ้นวิ่งฉิว ปิดที่ 27.75 บาท บวก 2.75 บาท หรือเพิ่มขึ้น 11%